**Karri Aho** (s. 6. syyskuuta 2002 Tampere) on suomalainen jääkiekkopuolustaja, joka edustaa SM-liigajoukkue Saimaan Palloa.

Ura
---

### Seuraura

Aho on Tampereen Ilveksen kasvatti. Kaudella 2017–2018 hän toimi seuran C-nuorten kapteenina. Aho oli C-nuorten SM-sarjassa joukkueensa eniten maaleja tehnyt puolustaja. Kaudella 2018–2019 hän toimi Ilveksen B-nuorten varakapteenina. Kauden 2019–2020 Aho pelasi suurimmaksi osaksi seuran A-nuorissa, mutta hän debytoi myös miesten peleissä pelattuaan kahdeksan ottelua lainalla Mestis-joukkue Kooveessa tehopistein 1+4=5.

Maaliskuussa 2020 Aho teki Ilveksen kanssa 2+1-vuotisen SM-liigasopimuksen. Hän aloitti kauden 2020–2021 seuran U20-junioreissa, kunnes siirtyi Mestis-kauden käynnistyttyä lainalle Kooveehen. Aho pelasi siellä suurimman osan kaudestaan saaden tililleen 26 runkosarjaottelua tehopistein 6+6=12 ja kaksi playoff-ottelua ilman tehopisteitä. Hän oli runkosarjassa joukkueen eniten maaleja tehnyt puolustaja. Aho debytoi kauden aikana myös Ilveksen SM-liigajoukkueessa, saaden tililleen kaksi runkosarjaottelua. Hän teki liigadebyyttinsä 27. joulukuuta 2020 vieraissa KooKoota vastaan, kun joukkueen puolustuksesta olivat sivussa Niko Peltola, Santeri Airola ja alle 20-vuotiaiden MM-kilpailuissa pelannut Santeri Hatakka. Lisäksi NHL-lainapuolustajat Juuso Välimäki ja Lassi Thomson olivat poistuneet Ilveksestä. Aho merkittiin debyytissään joukkueen seitsemänneksi puolustajaksi. Hän sai ottelussa jääaikaa 4.05 minuuttia.

Kaudella 2021–2022 Aho pelasi SM-liigassa seitsemän runkosarjaottelua ilman tehopisteitä. Suurimman osan kaudestaan hän pelasi kuitenkin lainalla Kooveen Mestis-joukkueessa. Maaliskuussa 2022 Aho teki Ilveksen kanssa 1+1-vuotisen jatkosopimuksen. Lokakuussa seura lainasi hänet marraskuun maaottelutaukoon asti kestävällä sopimuksella Hämeenlinnan Pallokerhoon, kun joukkueen puolustuksessa oli useita poissaoloja. Aho kuitenkin itse joutui sivuun kolmen ottelun jälkeen. Kuntouduttuaan Ilves lainasi hänet uudelleen HPK:hon marraskuussa alustavasti kolmen ottelun mittaisella sopimuksella. Joulukuussa Ahon lainasopimusta jatkettiin jälleen. Hän pelasi HPK:ssa kaikkiaan 16 ottelua tehden kahdeksan syöttöpistettä. Ilveksessä Aho pelasi kauden aikana 15 runkosarja- ja kaksi Mestarien liigan ottelua ilman tehopisteitä. Hän voitti kauden päätteeksi SM-pronssia. Tammikuussa 2023 seura lainasi Ahon Kooveen Mestis-joukkueeseen, jossa hän pelasi suurimman osan loppukaudestaan ja kauden loppuun. Toukokuussa 2023 Ilves käytti Ahon sopimuksessa olleen option ja teki hänen kanssaan vuoden mittaisen jatkosopimuksen.

Alkukaudella 2023–2024 Aho pelasi Ilveksessä kuusi runkosarja- ja yhden Mestarien liigan ottelun ilman tehopisteitä sekä yhden ottelun lainalla Kooveen Mestis-joukkueessa, kunnes lokakuussa 2023 seura purki hänen sopimuksensa yhteisymmärryksessä. Samana päivänä Ahon uutisoitiin siirtyvän kevääseen 2025 asti ulottuvalla sopimuksella Saimaan Palloon. Hän ehti pelata siellä vain kaksi ottelua, kunnes Aho joutui yli neljäksi kuukaudeksi sivuun leikkaushoitoa vaatineen vamman vuoksi. Hän palasi kaukaloihin helmikuussa 2024. Aho teki liigauransa avausmaalin 23. helmikuuta 2024 kahden miehen ylivoimalla vieraissa entistä seuraansa Ilvestä vastaan. Hän pelasi SaiPassa kauden aikana 12 runkosarjaottelua tehopistein 2+3=5.

### Maajoukkueura

Aho pelasi alle 20-vuotiaiden MM-kilpailuissa vuoden 2022 joulukuussa 2021 käynnistyneessä turnauksessa. Hän nousi Suomen kisajoukkueeseen jälkikäteen ennen matkustamista Kanadaan, kun Rami Määttä joutui jättämään turnauksen väliin. Turnaus kuitenkin keskeytettiin useassa joukkueessa ilmenneiden koronavirustartojen vuoksi. Ahoa ei valittu Suomen joukkueeseen enää elokuussa 2022 pelattuun uuteen MM-turnaukseen. Yhteensä hän on pelannut kymmenen nuorten ja kahdeksan poikien maaottelua.

Pelityyli
---------

Pelimies.com-sivuston toimittaja Toni Rajamäen mukaan Aho on vahva joukkuepelaaja, joka ei anna tuumaakaan periksi. Rajamäen mukaan hän blokkaa laukauksia, taklaa ja avaa peliä hyvin, mutta Ahon hyökkäyspään potentiaali ei ole kuitenkaan erityisen korkealla. Rajamäen mukaan Ahosta on kasvamassa erittäin laadukas yleispuolustaja.

Muuta
-----

Ahon isoveli Perttu pelaa hyökkääjänä Kooveen Mestis-joukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2019–2020 | Ilves | A-SM | 47 | 2 | 12 | 14 | 8 | – | – | – | – | – |
|  | KOOVEE | Mestis | 8 | 1 | 4 | 5 | 2 | – | – | – | – | – |
| 2020–2021 | Ilves | U20-SM | 12 | 0 | 8 | 8 | 4 | – | – | – | – | – |
|  | Ilves | SM-liiga | 2 | 0 | 0 | 0 | 2 | – | – | – | – | – |
|  | KOOVEE | Mestis | 26 | 6 | 6 | 12 | 4 | 2 | 0 | 0 | 0 | 0 |
| 2021–2022 | Ilves | U20-SM | 2 | 0 | 5 | 5 | 0 | – | – | – | – | – |
|  | Ilves | SM-liiga | 7 | 0 | 0 | 0 | 0 | – | – | – | – | – |
|  | KOOVEE | Mestis | 20 | 2 | 3 | 5 | 8 | – | – | – | – | – |
| 2022–2023 | Ilves | SM-liiga | 15 | 0 | 0 | 0 | 14 | – | – | – | – | – |
|  | HPK | SM-liiga | 16 | 0 | 8 | 8 | 2 | – | – | – | – | – |
|  | KOOVEE | Mestis | 14 | 5 | 1 | 6 | 12 | 9 | 1 | 0 | 1 | 0 |
| 2023–2024 | Ilves | SM-liiga | 6 | 0 | 0 | 0 | 0 | – | – | – | – | – |
|  | KOOVEE | Mestis | 1 | 0 | 0 | 0 | 0 | – | – | – | – | – |
|  | SaiPa | SM-liiga | 12 | 2 | 3 | 5 | 6 | – | – | – | – | – |
| 5 kautta | yhteensä | SM-liiga | 58 | 2 | 11 | 13 | 24 | – | – | – | – | – |
| 5 kautta | yhteensä | Mestis | 69 | 14 | 14 | 28 | 26 | 11 | 1 | 0 | 1 | 0 |

Lähteet
-------

* Karri Aho The Internet Hockey Databasessa (englanniksi)
* Karri Aho Eurohockey-sivustolla (englanniksi)
* Karri Aho *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Karri Aho *liiga.fi*. Jääkiekon SM-liiga Oy. Viitattu 27.12.2020.
2. 1 2 3 4 5 6  Karri Aho *Elite Prospects*. Everysport Media Group AB.  (englanniksi)
3. ↑  Elite Prospects - Ilves U16 *eliteprospects.com*. Everysport Media Group AB. Viitattu 27.12.2020. (englanniksi)
4. ↑  Seppä, Lassi: Ilves hankki nuorta energiaa kolmen sopimuksen verran − "Joni Ikonen oli vapaana olleista lupaavista suomalaisista keskushyökkääjistä mielestämme kiinnostavin" *Jatkoaika.com*.  24.3.2020. Jatkoaika r.y. Viitattu 27.12.2020.
5. ↑  Elite Prospects - KOOVEE *eliteprospects.com*. Everysport Media Group AB. Viitattu 14.5.2021. (englanniksi)
6. ↑  Ilves palaa kaukaloon Kouvolassa *ilves.com*.  27.12.2020. Ilves-Hockey Oy. Viitattu 27.12.2020.
7. ↑  Kookoo - Ilves, 27.12.2020 *liiga.fi*.  27.12.2020. Jääkiekon SM-liiga Oy. Viitattu 27.12.2020.
8. ↑  Kookoo - Ilves, 27.12.2020 *liiga.fi*.  27.12.2020. Jääkiekon SM-liiga Oy. Viitattu 27.12.2020.
9. ↑  Seppä, Lassi: Ilves julkaisi kasan jatkosopimuksia − Eemeli Suomi ja Petri Kontiola jatkavat tupsukorvissa *Jatkoaika.com*.  11.3.2022. Jatkoaika r.y. Viitattu 12.3.2022.
10. ↑  HPK lainaa Karri Ahon Ilveksestä 4.11.2022 asti *hpk.fi*.  20.10.2022. HPK Liiga Oy. Viitattu 14.6.2023.
11. ↑  HPK lainaa Karri Ahon toistamiseen Ilveksestä *hpk.fi*.  22.11.2022. HPK Liiga Oy. Viitattu 14.6.2023.
12. ↑  Karri Aho pelaa HPK:ssa myös tämän viikon *hpk.fi*.  5.12.2022. HPK Liiga Oy. Viitattu 14.6.2023.
13. ↑  Seppänen, Antti: Ilvekselle pronssia – tässä kaikki mitalistit *liiga.fi*.  20.4.2023. Jääkiekon SM-liiga Oy. Viitattu 3.10.2023.
14. ↑  KOOVEE saa vieraita Kokkolasta - Karri Aho palaa KOOVEE-paitaan *tampereenkoovee.fi*.  28.1.2023. KOOVEE Hockey Oy. Viitattu 14.6.2023.
15. ↑  Ilvekselle neljätoista pelaajasopimusta *ilves.com*.  8.5.2023. Ilves-Hockey Oy. Viitattu 14.6.2023.
16. ↑  Seppä, Lassi: Karri Aho sopimuksen purun jälkeen Ilveksestä SaiPaan *Jatkoaika.com*.  3.10.2023. Jatkoaika r.y. Viitattu 3.10.2023.
17. ↑  Westerlund, Jenna: SaiPan puolustukseen iso aukko – Ahon ja Hietalan vammat vaativat leikkaushoitoa *Jatkoaika.com*.  16.10.2023. Jatkoaika r.y. Viitattu 13.3.2024.
18. ↑  Ilves - Saipa, 23.2.2024 *liiga.fi*.  23.2.2024. Jääkiekon SM-liiga Oy. Viitattu 24.2.2024.
19. ↑  Isokoski, Riku: Nuorille Leijonille valtava takaisku – Aatu Räty joutuu jättämään MM-kisat väliin *Jatkoaika.com*.  14.12.2021. Jatkoaika r.y. Viitattu 3.1.2022.
20. ↑  Rajamäki, Toni: Nämä suomalaiset kärkkyvät varausta viimeisillä kierroksilla NHL Draftissa *pelimies.com*.  5.10.2020. Pelimies.com. Viitattu 27.12.2020.
21. ↑  Perttu Aho *Elite Prospects*. Everysport Media Group AB.  (englanniksi)
22. ↑  Sarjakärki KOOVEEn vieraaksi – Perttu Aho debytoi Mestiksessä *tampereenkoovee.fi*.  4.3.2021. KOOVEE Hockey Oy. Viitattu 8.3.2021.

SaiPa – SM-liiga
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
50 Rikkilä |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel |
-- Hiltunen  

Valmentajat Hämäläinen – Immonen – Goldberg – Ore – Ropo – Kadera